Javna ustanova Centar za edukaciju sudija i tužilaca u Republici Srpskoj

Pisanje i obrazlaganje presude u krivičnom i parničnom postupku
2026-04-21 10:00 - 2026-04-23 14:00 (Europe/Sarajevo) | Sarajevo
Na osnovu Programa stručnog usavršavanja i početne obuke za 2026. godinu, Centar za edukaciju sudija i javnih tužilaca u Republici Srpskoj i Centar za edukaciju sudija i tužilaca Federacije Bosne i Hercegovine, u saradnji sa Savjetom Evrope, koji ipmlementira projekat „Podrška dosljednoj nacionalnoj provedbi Evropske konvencije o ljudskim pravima i olakšavanje izvršenja presuda Evropskog suda za ljudska prava u BiH“, organizuju seminar, na temu: „Pisanje i obrazlaganje presude u krivičnom i parničnom postupku“, koji će se održati u periodu 21 – 23. aprila 2026. godine u Sarajevou (naziv hotela biće naknadno potvrđen).
Edukatori će biti sudije Vrhovnog suda Republike Srpske i Federacije BiH.
Napominjemo da Projekat snosi troškove smještaja učesnika u hotelu za najviše tri noćenja (20/21/22/23. april) u zavisnosti od udaljenosti područja iz kojih učesnici dolaze (tri noćenja za učesnike sa teritorije koja je duže od jednog sata udaljena od Sarajeva i regije).

Specijalistička obuka najviših sudova u Bosni i Hercegovini iz građanskopravne oblasti
2026-05-13 09:00 - 2026-05-14 13:00 | Sarajevo
Centar za edukaciju sudija i javnih tužilaca u Republici Srpskoj, u okviru Programa stručnog usavršavanja i početne obuke za 2026. godinu, u saradnji sa Centrom za edukaciju sudija i tužilaca Federacije Bosne i Hercegovine, a uz podršku programa Savjeta Evrope, organizuje “Specijalističku obuku najviših sudova u Bosni i Hercegovini iz građanskopravne oblasti”, koja će se održati 13. i 14. maja 2026. godine, u hotelu “Ibys styles“, Sarajevo.
Specijalistička obuka će se realizovati na tradicionalan način (uživo) u hotelu “Ibys styles“, u Sarajevu.
Smještaj će biti obezbijeđen za dvije noći, a u zavisnosti od mjesta udaljenosti, troškove smještaja snosi Ured Savjeta Evrope u Sarajevu. Pored domaćih eksperata Vijeća Evrope, edukatori na seminaru će biti eminentni stručnjaci iz Evropske Unije, predsjednik Građanskog odjeljenja Vrhovnog suda Republike Hrvatske, gosp. Kontrec Damir i profesor na Pravnom fakultetu u Ljubljani, gosp. Galič Aleš.
Dnevni red:
13.maj
09:00 – 09:30 Registracija učesnika
09:30 – 09:40 Otvaranje okruglog stola
09:40 – 10:30 Revizija po dopuštenju u Republici Hrvatskoj
(Statistički podaci, ranije uređenje vanredne revizije, normativno uređenje prijedloga za dopuštenje revizije, problemi uočeni u praksi, načini odlučivanja Vrhovnog suda povodom prijedloga za dopuštenje revizije, odluke Ustavnog suda povodom prijedloga za dopuštenje revizije; pravna pitanja/povreda ljudskih prava)
10:30 – 11:30 Revizija po dopuštenju u Republici Sloveniji
(Statistički podaci, razlozi za usvajanje reforme, normativno uređenje prijedloga za dopuštenje revizije, problemi uočeni u praksi, načini odlučivanja Vrhovnog suda povodom prijedloga za dopuštenje revizije, praksa Ustavnog suda u vezi s prijedlogom za dopuštenje revizije; pravna pitanja/povreda ljudskih prava)
11:30 – 12:00 Pauza za kafu
12:00-12:45 Moderirana diskusija
12:45-13:45 Ručak
13:45-14:45 Moderirana diskusija – odgovori na pitanja koja su dostavili sudovi
14:45 – 15:00 Pauza za kafu
15:00– 16:00 Moderirana diskusija – odgovori na pitanja koja su dostavili sudovi
14.maj
09:30 – 10:15 Ogledni spor
(Normativno uređenje, primjena u praksi, ogledni spor i prijedlog za dopuštenje revizije, odluke sa zauzetim stavom Vrhovnog suda u oglednom postupku)
10:15 – 11:15 Drugi formalni, polu-formalni i neformalni načini ujednačavanja sudske prakse u Republici Sloveniji, uključujuči na osnovu presuda Suda EU i Evropskog suda za ljudska prava
11.15 – 11:45 Ujednačavanje sudske prakse u Republici Hrvatskoj nakon presude Suda EU u predmetu Hahn-Invest – izmjena Zakona o sudovima i Poslovnika o radu Vrhovnog suda Republike Hrvatske
11:45 – 12.00 Kafe pauza
12:00 – 13:00 Moderirana diskusija – odgovori na pitanja koja su dostavili sudovi
13:00 – 13:15 Zaključci, evaluacija i zatvaranje
13:15 Ručak

Aktuelna pitanja odgovornosti za štetu – posebno za štetu od divljači
2026-05-27 10:00 - 14:00 | Banja Luka
Na osnovu Programa stručnog usavršavanja i početne obuke za 2026. godinu, Centar za edukaciju sudija i javnih tužilaca u Republici Srpskoj, organizuje seminar za sudije iz građanskopravne oblasti na temu: „Aktuelna pitanja odgovornosti za štetu – posebno za štetu od divljači”, koji će se održati 27. maja 2026. godine, u prostorijama Centra za edukaciju sudija i javnih tužilaca u RS u Ul. Bulevar vojvode Stepe Stepanovića 60, Banja Luka.
Edukatori na ovom seminaru će biti prof. dr Darko Radić, sudija Ustavnog suda Republike Srpske, gđa Nevenka Mitrić, sudija i predsjednik Građanskog odjeljenja Okružnog suda u Banjoj Luci i ma Dejan Pilipović, Pravni fakultet Univerziteta u Banjoj Luci.
Dnevni red:
10:00 – 10:30 Otvaranje seminara i pozdravna riječ organizatora
10:30– 11:15 Naknada štete nastale usljed naleta divljači
11:15 – 12:00 Odgovornost za štetu od divljači u uporednoj sudskoj praksi u okruženju
12:00 – 12:30 Pauza
12:30 – 14:00 Identifikovanje problema u sudskoj praksi u predmetima naknade štete usljed naleta divljači- potreba da se ujednači pravno postupanje
14:00 – 14:30 Diskusija, evaluacija i registracija učesnika
